open-index/open-wikipedia-markdown huggingface dataset:
கெற்பு

**கெற்பு** (அல்லது வெடிதூண்டி) (Detonator) எனப்படுவது வெடிமருந்துத் தொகுதியொன்றின் வெடித்தலைத் தொடக்கி வைக்கப் பயன்படுத்தப்படும் ஒரு வெடிபொருள் ஆகும்.

## வகைகள்
இவை வெடிக்கவைக்கப்படும் முறைகளைக் கொண்டு  பொறிமுறைக் கெற்பு (அல்லது சாதாரண கெற்பு), மின்சாரக் கெற்பு என வகைப்படுத்தப்படுகிறது.
இவை பயன்படுத்தப்படும் தேவையைக் கொண்டு இராணுவப் பயன்பாட்டுக் கெற்பு, வர்த்தகப் பயன்பாட்டுக் கெற்பு என வகைப்படுத்தப்படுகிறது.

### பொறிமுறை அல்லது சாதாரண கெற்பு
ஒருபக்கம் அடைக்கப்பட்ட சிறிய மெல்லிய குழாயொன்றினுள் உணர்திறன் கூடிய வெடிமருந்துக் கலவைகள் அடைக்கப்பட்டிருக்கும். அடைக்கப்பட்டிருக்கும் முனைப்பக்கமாக வெடிப்பதிர்வைத் தரக்கூடிய உயர்சக்தி வெடிமருந்தும், அதற்கு மேல் தொடக்க வெடிமருந்தாக சிறப்பு இரசாயனக் கலவைகளும் அடுக்கப்பட்டிருக்கும். இத் தொடக்க வெடிமருந்தானது தீப்பொறியொன்று கிடைக்கும்போது வெடித்தலைத் தொடக்கி அடுத்திருக்கும் உயர்சக்தி வெடிமருந்தை வெடிக்க வைக்கும். திறந்த முனையிலிருந்து பார்த்தால் முதலில் தொடக்கி வெடிமருந்து அடுக்குக் காணப்படும்.
திறந்த முனையூடாக தீப்பொறி கிடைக்கும்போது கெற்பு வெடிக்கிறது. தீப்பொறியை வழங்குவதற்காக கெற்பின் முனையில் **[[வெடிப்பி]]**யொன்று பொருத்தப்படலாம் அல்லது திரி மூலம் தீப்பொறி கிடைக்கும் வகையில் செய்யலாம்.

### மின்சாரக் கெற்பு
மின்சாரம் மூலம் வெடிக்கவைக்கப்படும் கெற்புகளே மின்சாரக் கெற்புகள் எனப்படுகின்றன. மேலே குறிப்பிட்ட சாதாரண கெற்பிலுள்ள தொடக்கி வெடிமருந்துக்கு தீச்சுவாலை கிடைத்தால் கெற்பு வெடிக்கும். இந்நிலையில் சாதாரண கெற்பின் திறந்தமுனையில் மின்சார வெடிப்பியொன்றைப் பொருத்திவிட்டால் அது மின்சாரக் கெற்பு ஆகிவிடுகிறது. மின்சார வெடிப்பியானது தங்குதன் இளையொன்றைக் கொண்டிருக்கும். அவ்விளையைச் சுற்றி வெப்பத்துக்கு எரியக்கூடிய மருந்தொன்று தடவப்பட்டிருக்கும். மின்சாரம் கிடைத்தவுடன் தங்குதன் இளை சூடாக அதைச்சுற்றியுள்ள மருந்து தீப்பற்றுகிறது. இதுவே மின்சார வெடிப்பியின் செயற்பாடு. இத்தீச்சுவாலையைத் தொடர்ந்து கெற்பு வெடிக்கிறது.

### இராணுவப் பயன்பாட்டுக் கெற்புகள்
இராணுவத் தேவைக்காகப் பயன்படுத்தப்படும் கெற்புகள் இராணுவப் பயன்பாட்டுக் கெற்புகள் எனப்படும்.

### வர்த்தகப் பயன்பாட்டுக் கெற்பு
வர்த்தகத் தேவைக்காகப் பயன்படுத்தப்படும் கெற்புகள் வர்த்தகப் பயன்பாட்டுக் கெற்புகள் எனப்படுகின்றன. கிணறு தோண்டுதல், பாறையுடைத்தல், சுரங்கம் தோண்டுதல், கட்டடங்களைத் தகர்த்தல் என வர்த்தகத் தேவைகளின்போது இக்கெற்புகள் பயன்படுத்தப்படுகின்றன. வர்த்தகத் தேவைகளில் பயன்படுத்தப்படும் வெடிமருந்துகள் ஒப்பீட்டளவில் உணர்திறன் குறைந்தவையாதலால், வர்த்தகப் பயன்பாட்டுக் கெற்புகள் கூடியளவு வெடிப்பதிர்வை வெளியிட வேண்டியுள்ளன. பொதுவாக வர்த்தகக் கெற்புகளில் உணர்திறனும் வெடிப்பதிர்வும் அதிகமாகக் கொண்ட PETN எனும் உயர்சக்தி வெடிமருந்து பயன்படுத்தப்படுகிறது.

பகுப்பு:வெடிபொருள்கள்
எர்மன் கோரிங்

**எர்மன் வில்லெம் கோரிங்** (**ஹெர்மன் வில்லெம் கோரிங்**, *Hermann Wilhelm Goring*) (ஜனவரி 12, 1893- அக்டோபர் 15, 1946) ஜெர்மன் நாசிக் கட்சியின் அரசியல் பிரமுகரும், லூப்டுவாபே (*Lutfwaff*) என அழைக்கப்படும் நாசி வான்படை இராணுவத் தளபதியுமாவார். 22 போர் வானூர்திகளை சுட்டு வீழ்த்திய பெருமைக்குரியவர். முதலாம் உலகப்போருக்குப்பின் ஓய்வு பெற்ற இராணுவவீரர். இரண்டாம் உலகப்போரின் இறுதியில் கோரிங் யுத்த விதி மீறல் குற்றத்திற்காக நியூரம்பெர்க் தீர்ப்பாயம் முன் நிறுத்தப்பட்டார். ஆணையம் அவருக்கு தூக்குத் தண்டனை விதித்தது தண்டனை நிறைவேறுவதற்கு முன் இரவு அக்டோபர் 15, 1946, அன்று பொட்டாசியம் சயனைடு நஞ்சை உட்கொண்டு தற்கொலை புரிந்து இறந்தார். இவருடைய தந்தை அன்றைய ஜெர்மன் பாதுகாப்பில் இருந்த தென்மேற்கு ஆப்பிரிக்காவின் (தற்பொழுதுள்ள நமிபியா) கவர்னர் ஜென்ரலாக பதவி வகித்தவர். கோரிங் இருமுறை திருமணம் புரிந்தவர் முதல் திருமணம் முறிவடைந்தபின் இரண்டாவது திருமணம் புரிந்து கொண்டார்.

## மேற்கோள்கள்

பகுப்பு:நாசி தலைவர்கள்
பகுப்பு:செருமானிய அரசியல்வாதிகள்
பகுப்பு:1893 பிறப்புகள்
பகுப்பு:1946 இறப்புகள்
பகுப்பு:நாசி செருமனியின் படைத்துறை நபர்கள்
வெடிப்பி

**வெடிப்பி** என்பது தீப்பொறி ஒன்றை உருவாக்கும் நோக்கோடு வடிவமைக்கப்பட்ட ஒரு சிறு வெடிபொருள் ஆகும். இது அனைத்துவிதமான வெடிபொருட்களிலும் பயன்படுத்தப்படுகிறது.

## பயன்பாடு
உயர்சக்தி வெடிமருந்துகளைக் கொண்ட வெடிபொருட்களில் கெற்பை வெடிக்க வைப்பதற்கான தீப்பொறியை வழங்கும் வகையில் பயன்படுத்தப்படுகிறது. அதேவேளை துப்பாக்கி ரவைகள், எறிகணைகள், ஏவுகணைகள் போன்றவற்றில் உந்துவிசை வெடிமருந்தை எரியச் செய்வதற்கான தீப்பொறியை வழங்கும் வகையிலும் பயன்படுத்தப்படுகிறது. கொஞ்சம் தெளிவாக எடுத்துக்காட்டோடு விளக்கினால், ஓர் எறிகணையில் இரண்டுவிதமான தேவைக்காக வெடிப்பிகள் பயன்படுத்தப்படுகின்றன. எறிகணையைப் பீரங்கியிலிருந்து இலக்கு நோக்கி ஏவுவதற்கு எறிகணையிலுள்ள உந்துவிசை வெடிமருந்தை எரிய வைக்க வேண்டும். இதற்கு வெடிப்பியொன்றே பயன்படுத்தப்படுகிறது. அதேபோல் ஏவப்பட்ட எறிகணை இலக்கில் மோதுகையில் அதிலுள்ள உயர்சக்த வெடிமருந்து வெடிக்க வேண்டும். அவ்வெடிமருந்தை வெடிக்க வைக்கும் கெற்புக்குத் தீப்பொறியைக் கொடுப்பதற்கும் வெடிப்பிதான் பயன்படுத்தப்படுகிறது.

## வகைகள்
வெடிப்பிகள் தொழிற்படும் முறையைக் கொண்டு இரண்டாக வகைப்படுத்தலாம்: பொறிமுறை வெடிப்பிகள், மின்சார வெடிப்பிகள் என்பனவே அவை.

### பொறிமுறை வெடிப்பிகள்
இவ்வெடிப்பிகள் பொறிமுறை (mechanically) மூலம் தூண்டல் ஏற்பட்டுத் தொழிற்படுகின்றன. வெடிப்பியினுள் உணர்திறன் கூடிய இரசாயனக் கலவையொன்று அடைக்கப்பட்டிருக்கும். மூடப்பட்டிருக்கும் முனையில் அடியாணி (Striker) அல்லது சுடும் ஊசி (Firing Pin) விசையோடு மோதுகையில் வெடிப்பியினுள்ளிருக்கும் உணர்திறன் கூடிய இரசாயனக் கலவை தூண்டப்பட்டு எரிகிறது. இதன்மூலம் ஏற்படும் தீப்பொறி வெடிப்பியின் திறந்த முனையூடு கடத்தப்படுகிறது. துப்பாக்கி ரவைகளின் அடிப்பாகத்தின் மையத்தில் வட்டமாக இருப்பதுதான் வெடிப்பி. துப்பாக்கியிலுள்ள அடியாணி அவ்வெடிப்பியில் மோதுகையில் தீச்சுவாலை உருவாக்கப்பட்டு ரவைக்கோதினுள் இருக்கும் கரிமருந்து எரிக்கப்படுகிறது. அதன்மூலம் ஏற்பட்ட உந்துதலால் ரவை நுனியிலுள்ள குண்டு துப்பாக்கிக் குழலைவிட்டுப் புறப்படுகிறது. அதேபோல் உயர்சக்தி வெடிமருந்துகளை வெடிக்க வைக்கும் சந்தர்ப்பத்திலும் இவ்வெடிப்பிகள் பயன்படத்தப்படுகின்றன. ஏவப்பட்ட எறிகணை இலக்கில் மோதும்போது அடியாணியொன்று வெடிப்பியில் மோதி தீச்சுவாலையை ஏற்படுத்துகிறது. அத்தீச்சுவாலையைப் பெற்ற கெற்பு வெடிப்பதன்மூலம் எறிகணையிலுள்ள வெடிமருந்து முழுவதும் வெடிக்கிறது.

### மின்சார வெடிப்பிகள்
இவ்வெடிப்பிகள் மின்சாரம் மூலம் தூண்டல் ஏற்பட்டுத் தொழிற்படுகின்றன. மின்சாரம் கிடைத்ததும் சூடாகும் தங்குதன் இளையொன்று இவ்வெடிப்பியில் காணப்படும். அவ்விளையைச் சுற்றி வெப்பத்துக்கு எரியக்கூடிய உணர்திறன் கூடிய மருந்தொன்று தடவப்பட்டிருக்கும். தங்குதன் இளைக்கு மின்சாரம் கிடைக்கும்போது அதைச்சுற்றியுள்ள மருந்து எரிந்து தீச்சுவாலை உருவாக்கப்படுகிறது. மின்சார வெடிப்பிகள் பெரும்பாலும் மின்சாரக் கெற்புகளிற் பயன்படுத்தப்படுகின்றன.

பகுப்பு:வெடிபொருள்கள்
ஒப்புமை குறிகை

**ஒப்புமை குறிகை** என்பது ஒரு தொடர் குறிப்பலையின் கணியத்தின் நேர மாறி பண்பு இன்னுமொரு கணியத்தின் நேர மாறிப் பண்புடன் ஒப்பிட்டு பதியப்படும் குறிப்பலை ஆகும்.  

எ.கா ஒரு ஒலியால் ஒரு ஒலிவாங்கியின் மென்றகடில் (diaphragm) ஏற்படும் அழுத்த வேறுபாடே அதற்கு ஒப்ப மின்னழுத்த அல்லது மின்னோட்ட வேறுபாடுகளை மின்சுற்றில் ஏற்படுத்தி அந்த ஒலியைப் பதிவு செய்கிறது. ஆகையால் மின்னழுத்த குறிப்பலை ஒப்புமை குறிப்பலை எனப்படுகிறது.  

## வெளி இணைப்புகள்
* ஒப்புமை சைகையும், இலக்கமுறை சைகையும் 

பகுப்பு:ஒப்புமைச் சுற்றுக்கள்
பகுப்பு:குறிகைச் செயலாக்கம்
இத்தாலியத் தமிழர்

**இத்தாலியத் தமிழர்** எனப்படுவோர் தமிழ்ப் பின்புலத்துடன் இத்தாலியில் வசிப்பவர்கள். இத்தாலியில் 25,000 தமிழர்கள் வசிப்பதாக மதிப்பிடப்பட்டுள்ளது. இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர். இலங்கையில் தமிழர் இனவழிப்பை எதிர்த்து பல எதிர்ப்புப் போராட்டங்களை தொடர்ந்து நடத்தி வருகிறார்கள்.

## அதிகம் வசிக்கும் இடங்கள்
தமிழர்கள் அதிகமாக உரோமை நகரம், நாபொலி, பலெர்மோ,போலோக்னா, மிலன் நகரங்களில் வசிக்கின்றனர்

## மேற்கோள்கள்
போட்சுவானா தமிழர்

**போட்சுவானா தமிழர்** எனப்படுவோர் தமிழ்ப் பின்புலத்துடன் போட்சுவானா நாட்டில் வசிப்பவர்கள் ஆவர்.  20 ம் நூற்றாண்டில் தொடக்கத்தில் தென் ஆபிரிக்காவில் இருந்த இந்தியர்கள் போட்சுவானாவுக்கு வணிக நோக்கில் இடம்பெயர்ந்தனர்.  இங்கு வாழ்பவர்களில் பெரும்பான்மையானோர் இவர்களின் வழித்தோன்றல்கள் ஆவர்.  தொழில் வாய்ப்புகள் தேடி மிகவும் பின்னர் இடம்பெயர்ந்தோரும் உள்ளனர்.  போட்சுவானா தமிழ் கலாச்சார கழகம் ஒன்றும் இங்கு இயங்குகிறது.  அதன் தலைவர் க. சுதர்சன்.

## வெளி இணைப்புகள்
* http://www.botswanatamil.com/pgCM.htm

பகுப்பு:போட்சுவானாத் தமிழர்
வியட்நாமியத் தமிழர்

**வியட்நாமியத் தமிழர்** எனப்படுவோர் தமிழ்ப் பின்புலத்துடன் வியட்நாம் நாட்டில் வசிப்பவர்கள் ஆவர்.  வியட்நாம் போருக்கு முன்னர் 3000 வரையான தமிழர்கள் இருந்தனர். அதன் பின்னர் சில நூறு தமிழர்களே இங்கு வசிக்கின்றனர். இவர்களில் பெரும்பான்மையானோர் வணிகத்துக்காக இங்கு வந்த செட்டியார்கள் ஆவர். தமிழர்கள் பெரும்பாலும் கோ சி மின் நகரத்தில் வசிக்கின்றனர். இங்கு தமிழர்கள் கட்டிய மாரியம்மன் கோயில் உள்ளது
 
## சாம் தமிழர் தொடர்பு
இங்கு சிறுபான்மையானோரால் பேசப்படும் சாம் மொழிக்கும், குறிப்பாக அதன் எழுத்துக்கும் தமிழுக்கு நெருங்கிய தொடர்பு உண்டு.  சாம் எழுத்துக்கள் தமிழ் மொழியின் வட்டெழுத்துக்கு ஒத்தவை.

## மேற்கோள்கள்


## வெளி இணைப்புகள்

பகுப்பு:கிழக்கு ஆசியாவில் தமிழர்
குவைத்தில் தமிழர்

**குவைத் தமிழர்** எனப்படுவோர் தமிழ்ப் பின்புலத்துடன் குவைத்தில் வசிப்பவர்கள் ஆவர்.  இங்கு 10 000 மேற்பட்ட தமிழர் வசிக்கின்றனர்.  இருபதாம் நூற்றாண்டின் நடுவில் இருந்தே தொழில் வாய்புக்களைத் தேடி தமிழர்கள் இங்கு வந்தனர்.  இங்கு வந்து தொழில் புரிபவர்களில் பலர் குறிப்பிட்ட காலத்துக்கு பின்பு நாடு திரும்பி விடுவர்.   இவர்கள் இலங்கைத் தமிழர் இனவழிப்பைக் கண்டனப் பொதுக் கூட்டங்களை நடாத்தியது குறிப்பிடத்தக்கது.பெரு வாரியான தமிழர்கள் வீட்டுப் பணியாளர்களாக உள்ளனர்.

## அமைப்புகள்
*குவைத் தமிழ்ச் சங்கம்
*குவைத் தமிழர் சமூகநீதி பேரவை
*குவைத் தமிழ் இஸ்லாமியச் சங்கம் (K-Tic)
*குவைத் தமிழ்நாடு பொறியியாளர் மன்றம்

பகுப்பு:குவைத்தில் தமிழர்
ஐக்கிய அரபு அமீரகத் தமிழர்

**ஐக்கிய அரபு அமீரகத் தமிழர்** எனப்படுவோர் தமிழ்ப் பின்புலத்துடன் ஐக்கிய அரபு அமீரகத்தில் வசிப்பவர்கள் ஆவர்.  இங்கு 10,000க்கு மேற்பட்ட தமிழர் வசிக்கின்றனர்.  இருபதாம் நூற்றாண்டின் நடுவில் இருந்தே தொழில் வாய்புக்களைத் தேடித் தமிழர்கள் இங்கு வந்தனர்.  இங்கு வந்து தொழில் புரிபவர்களில் பலர் குறிப்பிட்ட காலத்துக்கு பின்பு நாடு திரும்பி விடுவர். இங்கு வசிப்பவர்களில் கணிசமானவர்கள் தமிழ் முஸ்லீம்கள் ஆவர்.  

## அமைப்புகள்
* ஐக்கிய அரபு அமீரக தமிழ்ச் சங்கம்
* தமிழ் மகளிர் வட்டம் - http://www.tamilladiescircle.com/ 
* வானலை வளர் தமிழ் இலக்கிய வட்டம் - []

பகுப்பு:ஐக்கிய அரபு அமீரகத்தில் தமிழர்
சவூதி அரேபியாவில் தமிழர்

**சவூதி அரேபியத் தமிழர்** எனப்படுவோர் தமிழ்ப் பின்புலத்துடன் சவூதி அரேபியாவில் வசிப்பவர்கள் ஆவர்.  இங்கு 1.4 மில்லிய இந்தியர்கள் வசிக்கின்றனர்.  அதில் கணிசமான தொகையினர் தமிழர்கள் ஆவர்.  இலங்கைத் தமிழர்களும் கணிசமான தொகையினர் வசிக்கின்றனர்.  இங்கு குடியுரிமை பெறுவதென்றால், ஒருவர் இசுலாமியராக இருக்க வேண்டும் என்பது சட்டம்.
    
இருபதாம் நூற்றாண்டின் நடுவில் இருந்தே தொழில் வாய்புக்களைத் தேடி தமிழர்கள் இங்கு வந்தனர்.  

பகுப்பு:மத்திய கிழக்கு நாடுகளில் தமிழர்
சுவீடன் தமிழர்

**சுவீடன் தமிழர்** எனப்படுவோர் தமிழ்ப் பின்புலத்துடன் சுவீடன் நாட்டில் வசிப்பவர்கள் ஆவர்.  சுவீடனில் 2000 தமிழர்கள் வசிப்பதாக மதிப்பிடப்பட்டுள்ளது.  இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர்.  இலங்கையில் தமிழர் இனவழிப்பை எதிர்த்து பல எதிர்ப்புப் போராட்டங்களை இவர்கள் தொடர்ந்து நடத்தி வருகிறார்கள்.

## மேற்கோள்கள்


## வெளி இணைப்புகள்
* http://www.trosweden.com/ 
* http://biphome.spray.se/rans/index2.htm 

பகுப்பு:நோர்டிக் நாடுகளில் தமிழர்
நியூசிலாந்து தமிழர்

**நியுசிலாந்து தமிழர்** எனப்படுவோர் தமிழ்ப் பின்புலத்துடன் நியுசிலாந்து நாட்டில் வசிப்பவர்கள் ஆவர்.  நியுசிலாதில் 3000 தமிழர்கள் வசிப்பதாக மதிப்பிடப்பட்டுள்ளது.  இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர்.

## மேற்கோள்கள்
தாய்லாந்து தமிழர்

**தாய்லாந்து தமிழர்** எனப்படுவோர் தமிழ்ப் பின்புலத்துடன் தாய்லாந்தில் வசிப்பவர்கள் ஆவர்.

## முற்கால தாய் தமிழர்
தாய்லாந்துக்கும் தமிழ்நாட்டும் நீண்ட கால அரசிய, வணிக, பண்பாடு தொடர்புகள் உண்டு. பழங்காலத்தில் தாய்லாந்து சில காலங்களுக்கு தமிழ்வழி அரசர்களின் ஆட்சியில் இருந்தாகவும் கூறப்படுகிறது.  இங்கு கிடைக்கும் கல்வெட்டுக்கள் சில தமிழில் அமைந்திருப்பது குறிப்பிடத்தக்கது.  இரண்டாம் நூற்றாண்டைச் சேர்த தமிழ் எழுத்துக்கள் பொறிக்கப்பட்ட மட்பாண்டம் ஒன்றும் கண்டெக்கப்பட்டுள்ளது.  கிபி 12 ம் நூற்றாண்டில் கட்டப்பட்ட அங்கோர் வாட் கோயில் தமிழரின் கட்டிட சிற்பக்கலைப் பாணியில் அமைந்துள்ளதாக கூறப்படுகிறது.  இங்கு நடக்கும் சடங்குகளில் திருப்பாவை, திருவம்பாவை போன்ற தமிழ் தேவாரங்கள் மந்திரம் போன்று ஓதப்படுகின்றன.  தங்கம், கப்பல், பூட்டன் என பல தமிழ்ச் சொற்களும் தாய் மொழியில் உள்ளன.

## மேற்கோள்கள்


## வெளி இணைப்புகள்
* தாய்லாந்தில் தமிழர்

பகுப்பு:தென்கிழக்கு ஆசியாவில் தமிழர்
எம். துரைராஜ்

**எம். துரைராஜ்** (பிறப்பு: நவம்பர் 1, 1934) மலேசியாவில் எழுத்தாளர்களுள் ஒருவரும் மலேசியத் தகவல் துறையில் பணிபுரிந்து ஓய்வு பெற்ற ஒருவருமாவார். தமிழ்நாட்டில், சிவகங்கை மாவட்டம், திருப்பத்தூர் அருகிலுள்ள தெம்மாப்பட்டு எனும் ஊரில் பிறந்த இவர் அப்பாவின் அழைப்பை ஏற்று 18 வயதில் சிங்கப்பூருக்குச் சென்றவர். பின்னர் மலேசியாவில் வசிக்கத் தொடங்கி விட்டார். 1963 ஆம் ஆண்டில் உலகிலேயே முதன்முதலில் மலேசியத் தொலைக்காட்சி தமிழ்ச் செய்தி ஒளிபரப்பைத் தொடங்கிய போது, அந்தச் செய்தியைத் தொகுத்து வழங்கிய பெருமை இவருக்குண்டு. இவரது 'பாதைகளும் பயணங்களும்' எனும் 600 பக்க அநுபவ நூல் மலேசியாவிலும், தமிழகத்திலும், லண்டன் தமிழ்ச் சங்கத்திலும், ஆக்ஸ்போர்ட் பல்கலைகழகத்திலும் வெளியீடு கண்டுள்ளது. அது ஆங்கிலத்திலும் மொழி பெயர்க்கப்பட்டுள்ளது.   

## எழுத்துத் துறை ஈடுபாடு
1950 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கட்டுரைகள், சிறுகதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. 

## நூல்கள்
* 'நேரம் வந்துவிட்டது
* 'பாதைகளும் பயணங்களும்'

## இதழியல் பணிகள்
* இவர் சிங்கப்பூரில் 'புது யுகம்' இதழின் ஆசிரியராகவும், 'நண்பன்' துணை ஆசிரியராகவும் இருந்தவர்.
* மலேசியாவின் 'தமிழ் நேசன்' பத்திரிகை துணை ஆசிரியராகவும், ஞாயிறு பதிப்பின் பொறுப்பாசிரியராகவும் இருந்தவர்.
* மலேசியத் தொலைக்காட்சி செய்திப்பிரிவின் பொறுப்பாசிரியராகவும், 14 வருடங்களாக தகவல் அமைச்சின் 'உதயம்' இதழ் ஆசிரியராகவும்
இருந்தவர். 

## பரிசில்களும்: விருதுகளும்
* 'வெள்ளி விழா நாயகர்' விருது - மலேசியத்தமிழ் எழுத்தாளர் சங்கம்
* "திண்டுக்ககல் அமைதி அறக்கட்டளை" யின் சிறப்பு விருது

## மேற்கோள்கள்


## உசாத்துணை
* மலேசியத் தமிழ் எழுத்துலகம் தளத்தில் எம். துரைராஜ் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1934 பிறப்புகள்
பகல் நிலவு

***பகல் நிலவு*** 1985 ஆம் ஆண்டு வெளிவந்த தமிழ்த் திரைப்படம். இத்திரைப்படத்தில் முரளி, ரேவதி ஆகியோர் நடித்திருந்தனர். இளையராஜா இசையமைத்திருந்தார். மணிரத்னம் இப்படத்தை இயக்கினார்.

## நடிகர், நடிகையர்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன் எழுதியிருந்தார்.

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:மணிரத்னம் இயக்கிய திரைப்படங்கள்
காளிங்கராயன் கால்வாய்

250px|thumb|ஈரோடு- காவிரி அருகில் ஓடும் காளிங்கராயன் வாய்க்கால்

**காளிங்கராயன் வாய்க்கால்** கொங்கு மண்டலத் தலைவர் காளிங்கராயன் என்பவரால் 1271 ஆம் தொடங்கப்பட்டு 1283 ஆம் முடிக்கப்பட்டது. இவ்வாய்க்காலின் மொத்த நீளம் 56 மைல்கள் (90 கி.மீ.) ஆகும். பவானி, காவிரி ஆற்றுடன் கூடுவதற்கு சற்று முன் அணை கட்டி பவானி ஆற்று நீர் காளிங்கராயன் வாய்க்காலுக்கு திருப்பி விடப்பட்டது.காவிரியை ஒட்டியும்,இணையாகவும் மேற்கு புறத்தில் 56 மைல்கள் பயணித்து நொய்யல் ஆற்றில் ஆவுடையாபாறை என்னும் இடத்தில் இவ்வாய்க்கால் சேர்கிறது. இடையில் மூன்று ஓடைகளை கடந்து செல்கிறது. ஈரோடு பகுதியில் காவிரி ஆழமான பள்ளத்தில் பாய்வதால் வேளாண்மைக்கு பயன்படுவதில்லை.இவ்வாய்க்கால் மூலம் ஈரோடு மாவட்டம் சிறப்பாக பயனடைகிறது. இவ்வாய்க்கால் தொடங்குமிடத்தில் இதன் சராசரி கடல் மட்ட உயரம் 534 அடியாகும், முடியுமிடத்தில் இதன் சராசரி கடல் மட்ட உயரம் 412 அடியாகும். இதன் மூலம் 15,743 ஏக்கர் நிலம் பாசன வசதி பெறுகிறது. இவ்வாய்க்கால் தொடங்குமிடத்திலிருந்து முடியுமிடம் வரையில் 36 மைல்கள்தானெனினும், இயற்கையாய் அமைந்த சிறுசரிவின் முழுப்பயனைப் பெறவேண்டியும் மிகுதியான நிலப்பகுதிகள் பாசனம் பெறவேண்டியும், இதனை வளைவுகளுடன் 56 மைல்கள் ஓடுமாறு அமைக்கப்பட்டுள்ளது.இவ்வாய்க்கால் வளைந்து வளைந்து உள்ளதால் கோண வாய்க்கால் எனவும் அழைக்கப்படுகிறது.

700 ஆண்டுகள் பழமை வாய்ந்த இவ்வாய்க்கால்  சாயக்கழிவு  தோல்கழிவு மாசுக்களால் பாதிப்படைந்துள்ளது.

## மேற்கோள்கள்

## வெளி இணைப்புகள்
* இந்து நாளிதழில் காளிங்கராயன் வாய்க்காலுக்கு 725 ஆண்டுகள் நிறைவடைந்ததை ஒட்டி வந்த கட்டுரை 

பகுப்பு:தமிழ்நாட்டிலுள்ள கால்வாய்கள்
பகுப்பு:ஈரோடு மாவட்டம்
பகுப்பு:பவானி ஆறு
கூகலூர்

** கூகலூர் ** (ஆங்கிலம்: **Kuhalur** ), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில்  கோபிச்செட்டிப்பாளையம் வட்டத்தில் இருக்கும் ஒரு பேரூராட்சி ஆகும். கூகலூர் பேரூராட்சிக்கு தென்கிழக்கில் 37  கி.மீ.  தொலைவில் ஈரோடு உள்ளது.

இதனுடைய உண்மையான பெயர் கூவலூர் (கூவல் + ஊர் = கூவலூர்). கூவல் என்றால் கிணறு என்று பொருள்படும். கிணறுகள் நிறைந்த ஊர் என்ற பெயர்ப் பொருளே கூவலூர். கூவலூர் என்கின்ற பெயர் மருவி கூகலூர் என திரிந்தது.

## அமைவு
கோபிசெட்டிபாளையதிலிருந்து கிழக்கே எட்டு கிலோமீட்டர் தொலைவிலும் , அத்தாணி-இல் இருந்து தெற்கே ஏழு கிலோமீட்டர் தொலைவிலும், ஒத்தகுதிரையில் இருந்து வடக்கே ஆறு கிலோமீட்டர் தொலைவிலும் கூகலூர் அமைந்துள்ளது. கூகலூரின் தென்கிழக்கு எல்லையாக உள்ள பெரிய ஊர் கவுந்தபாடி.

## உள்ளடக்கம்
கூகலூர் என்ற பேரூராட்சி, வள்ளலார் குடியிருப்பு, காட்டுவளவு, குளத்துக்கடை,தண்ணீர் பந்தல் புதூர் என்ற சிறு கிராமங்களை உள்ளடக்கியது.  இங்கு செல்லியண்டி அம்மன் கோவில், மாரியம்மன் கோவில்கள், பிள்ளையார் கோவில்கள் என பல கோவில்களை கொண்ட ஊராக திகழ்கிறது. சில ஆரம்ப பள்ளிகள், ஒரு உயர்நிலை பள்ளி கொண்டதாகவும் உள்ளது கூகலூர் கிராமம்.

கல்வி, ஒரு நூலகம், அஞ்சல் அலுவலகம், மின்சார அலுவலகம், பேரூராட்சி அலுவலகம் மற்றும் மேம்படுத்தப்பட்ட அரசு ஆரம்ப சுகாதார நிலையம்  என்று அரசு அலுவலகங்கள் தேவையான அளவு உள்ள ஊர். எண்பது விழுக்காடு மக்கள் விவசாயத்தொழிலே முதன்மையாக கொண்டு பசும்பாய் விரித்த அழகு கிராமம் கூகலூர்.

## நீர் வளம்
விவசாயத்திற்காக பவானி ஆற்றில் இருந்து வரும் வாய்க்கால் பாசனமும்,  குடி நீருக்காக ஆழ்குழாய், கிணறு, ஆற்று நீர் விநியோகம் நிறைந்த நீர் வளம் கொண்ட எழில் கொஞ்சும் கிராமமாக திகழ்கிறது கூகலூர். கொங்குத் தமிழை (கொங்குத் தமிழ்) பேச்சு வழக்காக கொண்ட மக்கள் மஞ்சள், நெல்,கரும்பு,வாழை போன்றவற்றை பயர் செய்து வருகின்றனர்.
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  3,628  வீடுகளும்,  11,753 மக்கள்தொகையும் கொண்டது. 

## ஆதாரங்கள்


பகுப்பு:ஈரோடு மாவட்டத்தில் உள்ள பேரூராட்சிகள்
ஆல்பிரடு அரசல் வாலேசு

**ஆல்பிரடு அரசல் வாலேசு** அல்லது **ஆல்பிரட் ரசல் வாலஸ்** (*Alfred Russel Wallace*,  8 சனவரி 1823 - 7 நவம்பர் 1913) இங்கிலாந்து இயற்கையியலாளர், புவியியல் அறிஞர், மக்களியல் அறிஞர் மற்றும் உயிரியல் அறிஞருமாவார். இவர் சார்லசு டார்வினுக்கு முன்னர் உயிரினங்களில் இயற்கைத் தேர்வு பற்றிய கோட்பாட்டை வெளியிட்டவராவார்.

### வாலேசு எழுதிய சில முக்கிய புத்தகங்கள்
* 
* Wallace, Alfred Russel (1869) *The Malay Archipelago*. Harper.
* 
* 
* 
* 
* 
* 

### வாலேசு எழுதிய சில முக்கிய ஆராய்ச்சி கட்டுரைகள்
* the Monkeys of the Amazon'', 1853 Speculates on the effect of rivers and other geographical barriers on the distribution of closely allied species.
* the Law Which Has Regulated the Introduction of New Species'', 1855 Wallace's thoughts on the laws governing the geographic distribution of closely allied species and the implications of those laws for the transmutation of species.
* the Tendency of Varieties to Depart Indefinitely From the Original Type'', 1858 Paper on natural selection sent by Wallace to Darwin.
* the Zoological Geography of the Malay Archipelago'', 1859 Contains first description of வாலசுக் கோடு.
* on the Rev. S. Haughton's Paper on the Bee's Cell, And on the Origin of Species'', 1863 Wallace's defence of the *Origin* on the topic of evolution of the hexagonal bee cell.
* the Physical Geography of the Malay Archipelago'', 1863 Paper on the geography and possible geographic history of Indonesia with concluding remarks on importance of biogeography and biodiversity that are frequently cited in modern conservation circles.
* and American Flowers'', 1891 Contains speculation on how glaciation may have affected distribution of mountain flora in North America and Eurasia.

பகுப்பு:1823 பிறப்புகள்
பகுப்பு:1913 இறப்புகள்
பகுப்பு:பிரித்தானிய மானிடவியலாளர்கள்
பகுப்பு:இயற்கையியலாளர்கள்
பகுப்பு:பிரித்தானிய உயிரியலாளர்கள்
வெண் பொசுபரசு (ஆயுதம்)

**வெண் பொசுபரசு** என்பது தீப்பற்றவைக்கும் ஆயுதம்.  இது படிக அமைப்பு மாற்றப்பட்ட பொசுபரசு தனிமத்தில் இருந்து உருவாக்கப்படுகிறது.  இது எறிகணை, குண்டு, கண்ணிவெடி போன்றவற்றில் பயன்படுத்தப்பட்டும் போது இலக்குகள் தீப்பற்றி எரிவதுடன் பலத்த சேதத்தையும் விளைவிக்க கூடியது.  இவ் ஆயுதம் Convention on Certain Conventional Weapons படி போரில் பொது மக்கள் மீதோ அல்லது அவர்கள் வசிக்கும் பகுதிகளிலோ பயன்படுத்ப்படக்கூடாது என தடைசெய்யப்பட்ட ஆயுதம் ஆகும்.  இதை இலங்கைப் படைத்துறை ஈழத் தமிழர்கள் மீதான தாக்குதல்களில் பயன்படுத்வது குறிப்பிடத்தக்கது.

பகுப்பு:போர் ஆயுதங்கள்

## மேற்கோள்கள்
ரேஞ்சர் திட்டம்

**ரேஞ்சர் திட்டம்** (*Ranger program*) என்பது 1960களில் ஐக்கிய அமெரிக்காவினால் சந்திரனின் மேற்பரப்பின் மிகக் கிட்டவான படிமங்களை எடுப்பதற்காக விண்வெளிக்கு அனுப்பப்பட்ட ஆளில்லா விண்கலங்கள் ஆகும். ரேஞ்சர் விண்கலங்கள் தாம் எடுத்த படிமங்களை பூமிக்கு அனுப்பியவுடன், சந்திரனின் மேற்பரப்பில் மோதுமாறு வடிவமைக்கப்பட்டன. மொத்தம் 9 ரேஞ்சர் விண்கலங்கள் விண்ணுக்கு அனுப்பப்பட்டன. இத்திட்டத்திற்கான மொத்தச் செலவு கிட்டத்தட்ட $170 மில்லியன்கள் ஆகும்.

## ரேஞ்சர் விண்கலம்
ஒவ்வொரு ரேஞ்சர் விண்கலமும் தன்னுடன் ஆறு கமராக்கள் கொண்டு சென்றன.
thumb|250px|right|Ranger block I spacecraft diagram. (NASA)
* ரேஞ்சர் 1, ஆகஸ்ட் 23 1961 இல் ஏவப்பட்டது. ஏவல் தோல்வியடைந்தது.
* ரேஞ்சர் 2, நவம்பர் 18 1961 இல் ஏவப்பட்டது. ஏவல் தோல்வியடைந்தது.
* ரேஞ்சர் 3, ஜனவரி 26 1962 இல் ஏவப்பட்டது. சந்திரனை அடையவில்லை.
* ரேஞ்சர் 4, ஏப்ரல் 23 1962 இல் ஏவப்பட்டது. விண்கலம் சேதமடைந்தது.
* ரேஞ்சர் 5, அக்டோபர் 18 1962 இல் ஏவப்பட்டது. சந்திரனை அடையவில்லைஇ.
* ரேஞ்சர் 6, ஜனவரி 30 1964, கமராக்கள் இயங்கவில்லை.
* ரேஞ்சர் 7
** ஜூலை 28 1964 இல் ஏவப்பட்டது.
** ஜூலை 31, 1964 இல் சந்திரனுடன் மோதியது.
* ரேஞ்சர் 8
** பெப்ரவரி 17 1965 இல் ஏவப்பட்டது.
** பெப்ரவரி 20 1965 இல் சந்திரனுடன் மோதியது.
* ரேஞ்சர் 9
** மார்ச் 21 1965 இல் ஏவப்பட்டது.
** மார்ச் 24 1965 இல் சந்திரனுடன் மோதியது.

## வெளி இணைப்புகள்
* Lunar Impact: A History of Project Ranger (PDF) 1977
* Lunar Impact: A History of Project Ranger (HTML)

## மேற்கோள்கள்

*
ஐதராபாத் (பாகிஸ்தான்)

**ஐதராபாத்** (*Hyderabad*) என்பது பாகிஸ்தானின் சிந்து மாகாணத்தில் உள்ள கராச்சிக்கு அடுத்த பெரிய நகராகும். இது சிந்து ஆற்றின் கரையில் உள்ளது. இது பாகிஸ்தானின் ஏழாவது பெரிய நகரமாகும். 1947 -1955 வரை இந்நகரம் சிந்து மாகாணத்தின் தலைநகராக இருந்தது.

## இதனையும் காண்க

* ஐதராபாத் மாவட்டம், பாகிஸ்தான்
* ஐதராபாத்து ஊறுகாய்

## மேற்கோள்கள்

*[https://books.google.com/books/about/Biographical_Encyclopedia_of_Pakistan.html?id=sGtmAAAAMAAJ Biographical Encyclopedia of Pakistan]* (1963–1966 edition)

## வெளி இணைப்புகள்

* 
* Hyderabad Local Directory Listing Website
* Top 10 Famous Tourist Attractions of Hyderabad

பகுப்பு:பாகிஸ்தான் நகரங்கள்
பகுப்பு:சிந்து மாகாணம்
பகுப்பு:சிந்து மாகாணத்தின் நகரங்கள்
கடற்கரை பள்ளி

**கடற்கரை பள்ளி** அல்லது **கடற்கரை மசூதி** (kadarkarai Palli or Kadarkarai Masudhi) என அழைக்கப்படுவது, தமிழ்நாட்டின் காயல்பட்டினம் நகரில் அமைந்துள்ள ஒரு பழமையான இஸ்லாமிய மசூதி ஆகும். இதுவே தமிழ்நாட்டின் முதல் மசூதியும், இந்தியாவின் இரண்டாவது மசூதியும் ஆகும்.
 

## வரலாறு
 
இஸ்லாமியர்களின் இறுதி நபியான முகம்மது நபி (ஸல்) அவர்களின் மறைவுக்குப்பின் முதல் கலிபாவாக தேர்ந்தெடுக்கப்பட்டவர் அபூபக்கர் (ரலி) என்பவராவார். இவரது ஆட்சிக்காலத்தில் ஒரு வியாபார குழு 633 ஆம் ஆண்டு சுமார் 224 ஆண்கள், பெண்கள் மற்றும் குழந்தைகளுடன் முதன்முதலாக காயல்பட்டினம் நகரில் வந்து தங்கியது. முகம்மது கல்ஜி என்பவர் அந்தக் குழுவுக்கு தலைமை ஏற்று வந்தார். அந்த சமயத்தில் அந்தப் பகுதியை ஆண்ட பாண்டிய மன்னனான அபிராம ராஜா அதிராஜ ராஜா ஜெயவீர ராஜுக்கர் என்பவர் அவர்களை வரவேற்று, அவர்கள் தங்குவதற்கும் வழிசெய்தார். 
பின் அங்கேயே தங்கி வியாபாரத்தில் ஈடுபட்ட அந்தக் குழுவினர், தங்கள் வழிபாட்டுக்காக, ஒரு மசூதியை கட்டினர். இதுவே கடற்கரை பள்ளி என அழைக்கப்படுகின்றது. இது இரண்டாவது கலீபாவான உமர் (ரலி) அவர்கள் காலத்தில் கட்டப்பட்டது.

## முக்கியத்துவம்
 
இந்த மசூதி கட்டப்பட்ட ஆண்டை அறுதியிட்டுக் கூற முடியாவிட்டாலும், இது தோராயமாக 633 முதல் 640 ஆம் ஆண்டுக்குள் கட்டப்பட்டிருக்கலாம் என நம்பப்படுகின்றது. மாலிக் பின் தீணார் என்பவரால் கேரள மாநிலம் கொடுங்கலூரில் 612 ஆம் ஆண்டு கட்டப்பட்ட, இந்தியாவின் முதல் மசூதியான சேரமான் ஜுமா மசூதிக்கு அடுத்து கட்டப்பட்ட இதுவே இந்தியாவின் இரண்டாவது மசூதி ஆகும். மேலும் இதுவே தமிழ்நாட்டின் முதல் மசூதி ஆகும்.

## இன்றைய நிலை

இன்று இந்த மசூதி கோஸ்மறை தர்கா அருகில் உள்ளது. இதன் பல பகுதிகள் இயற்கை சீற்றங்களினால் அழிந்துவிட்ட நிலையில் எஞ்சிய பகுதிகள் சிதிலமடைந்து உள்ளது. ஆனால் இங்கு இருக்கும் இரண்டு கல்வெட்டுகள் இந்த மசூதியின் வரலாற்று பெருமைகளை நினைவு கூறுகின்றன. இதில் முதலாவது கல்வெட்டு, இந்த மசூதிக்கு பாண்டிய மன்னன் நிலம் கொடுத்ததை நினைவு கூறுகின்றது. அடுத்தது அந்நாளில் வாழ்ந்த இஸ்லாமிய பெரியாவரான செய்யது அஹமது பின் சஹீது இப்நு முகம்மது கரீம் மதானி என்பவரை பற்றி கூறுகின்றது.

## இதையும் பார்க்கவும்

சேரமான் ஜுமா மசூதி

## வெளி இணைப்புகள்

www.kayalpatnam.com

பகுப்பு:தமிழ்நாட்டில் பள்ளிவாசல்கள்
ரோஸ் கோபுரம்

**ரோஸ் கோபுரம்**, ஐக்கிய அரபு அமீரகத்தின் அமீரகங்களில் ஒன்றான துபாயில் உள்ள ஷேக் சயத் வீதியில் அமைந்துள்ள 77 மாடிக் கட்டிடம் ஆகும். 333 மீட்டர் (1,093 அடி) உயரம் கொண்ட இக் கட்டிடம், விடுதியாக மட்டுமே பயன்படும் கட்டிடங்களில் உலகிலேயே மிகவும் உயரமான கட்டிடம் ஆகும். தொடக்கத்தில் இக் கட்டிடத்தை 380 மீட்டர் (1,247 அடி) உயரம் கொண்டதாகக் கட்டத் திட்டமிட்டிருந்தனர். எனினும், பின்னர் வடிவமைப்புக் காலத்தில் இதன் உயரம் குறைக்கப்பட்டது. கட்டுமான வேலைகள் 2004 ஆம் ஆண்டில் தொடங்கின. 2006 அக்டோபர் 24 ஆம் தேதி கட்டிடம் அதன் முழு உயரத்தை அடைந்தது. அக் கட்டிடத்தில் அமைந்துள்ள விடுதி "ரோஸ் ரொட்டானா சூட்ஸ்" ஆகும்.

## குறிப்புகள்


பகுப்பு:ஐக்கிய அரபு அமீரகம்
பகுப்பு:வானளாவிகள்
லிங்கைய காளிங்கராய கவுண்டர்

**காளிங்கராயரின்** இயற்பெயர் **லிங்கைய கவுண்டர்**. இவர் கிபி 1240 ம் ஆண்டு பிறந்தார். பொள்ளாச்சி அருகே ஜமீன் ஊத்துக்குளி அரண்மனையில் இவரது வாரிசுகள் வாழ்ந்து வருகின்றனர். .

## காளிங்கராயன் பட்டம் பெற்ற வரலாறு
20 வயது ஆனதும் அப்பொழுது கொங்கு பகுதியை ஆண்ட பாண்டிய மன்னன் வீரபாண்டியன் (1265-1280) படையில் சேர்ந்தார். தனது செயலாற்றலால் விரைவில் தலைமைப்பதவியை அடைந்தார். பாண்டிய மன்னன் இவரை உத்திர மந்திரி (தலைமை அமைச்சர்) ஆக்கினார். மேலும் காளிங்கராயன் என்ற பட்டத்தையும் வழங்கினார். இவரின் உண்மைப்பெயரான **லிங்கைய கவுண்டர்** என்பதால் அல்லாமல் **காளிங்கராயர்** என்ற பெயராலயே இவர் அறியப்படுகிறார். இவரின் சிறப்பை இன்றளவும் சொல்லுவது இவரின் பணிகளே.

## காளிங்கராயன் கால்வாய்
பவானியையும் நொய்யலையும் இணைத்து இவர் வெட்டிய பாசன கால்வாய் காளிங்கராயன் வாய்க்கால் என அறியப்படுகிறது. இவ்வாய்காலை அமராவதி ஆற்றுடன் இணைக்க இவர் முடிவெடுத்து அத்திபாளையம் அருகே அணை கட்டினார். எனினும் அவரின் இத்திட்டம் நிறைவேறவில்லை. அத்திபாளையத்தில் உள்ள அணை ஓட்டை அணை என்று இப்பொழுது அழைக்கப்படுகிறது.

## வாரிசுகள்
இவர் கால்வாய் வெட்டிய பின்பு அதை தன் சொந்த பயன்பாட்டிற்கு தான் வெட்டினார் என ஊர் மக்கள் பேச தொடங்கினர். அதனால் இவர் தன்னுடைய குடும்பம், சில உறவினர்கள் மற்றும் பங்காளிகளுடன் ஊத்துக்குளி பகுதியில் குடியேறினார். பிறகு அங்கே கோட்டை கட்டி ஆட்சி செய்தார். இவருக்கு பிறகு இவரின் வாரிசுகள் 40 தலைமுறையாக ஊத்துக்குளி நாட்டை (பாளையத்தை) ஆட்சி செய்து வருகின்றனர்.

## மேலும் காண்க
# உதயப்பெருமாள்
# தீரன் சின்னமலை
# சடையப்ப வள்ளல்
# முத்தையா முரளிதரன்
# தொண்டைமான்

## மேற்கோள்கள்


பகுப்பு:தமிழ்நாட்டினர்
மிலெனியம் கோபுரம் (துபாய்)

**மிலெனியம் கோபுரம்**, ஐக்கிய அரபு அமீரகத்தின் அமீரகங்களில் ஒன்றான துபாயில் உள்ள ஷேக் சயத் வீதியில் அமைந்துள்ளது. 60 மாடிகளைக் கொண்ட இக் கட்டிடம் 285 மீட்டர்கள் (935 அடி) உயரம் கொண்டது. 2006 ஆம் ஆண்டில் இக்கட்டிடம் கட்டி முடிக்கப்பட்டது. 301 மூன்று படுக்கை அறைகளைக் கொண்ட வீடுகளையும், 106 இரண்டு படுக்கை அறைகளைக் கொண்ட வீடுகளையும் கொண்ட இக் கட்டிடத்தின் அருகிலேயே இதற்கான 10 மாடிகளைக் கொண்ட, 471 தானுந்துகளுக்கான தரிப்பிட வசதி உண்டு.

## வெளியிணைப்புகள்
*Emporis.com
*SkyscraperPage.com

பகுப்பு:ஐக்கிய அரபு அமீரகம்
பகுப்பு:வானளாவிகள்
பாசி எரிபொருள்

**பாசி எரிபொருள்** எனபது பாசிகளை அறுவடை செய்து பின் அவற்றிலிருந்து பிரித்தெடுக்கப்படும் எரிபொருளைக் குறிப்பதாகும். பாசி எரிபொருளுக்கு மூன்றாம் தலைமுறை எரிபொருள் என்று பெயரும் உண்டு. இம்முறையான எரிபொருள் தயாரிப்பு சுற்றுப்புறச்சூழலுக்குத் தீங்கு விளைக்காமல் நிலைத்த மேம்பாடுடன் தயாரிக்கப்படுகின்றது.

எரிபொருளுக்காகப் பெட்ரோலியத்தைத் தாண்டி வேறு ஊற்றுக்களை நோக்கி ஆய்வுகள் சென்று கொண்டிருக்கின்றன. அமெரிக்காவில் இதற்கான ஆய்வுகள் பல இடங்களில் நடந்து வருகின்றன. நீர்வாழ் உயிரினமான பாசிகளில் (ஆல்கே/Algae) இருந்து சுற்றுச்சூழலுக்குக் கேடு விளைவிக்காமலும், அதே சமயம் பொருளாதார ரீதியில் கட்டுபடியாகக்கூடியதுமான விலையிலும் புத்தம்புதிய உயிரி டீசலைத் தயாரித்துள்ளார்கள் வேதியியலாளர்கள்.

அண்மையில் அமெரிக்க வேதியியல் அமைப்பின் 237வது தேசியக் கூட்டத்தில் இந்த ஆய்வு வெளியிடப்பட்டுள்ளது. பாசிகளில் இருந்து உயிரி டீசல் தயாரிக்கும்போது இதுவரை உற்பத்திச் செலவு மட்டுமே தலையாய பிரச்சினையாக இருந்து வந்தது. ஆனால் தற்போதைய கண்டுபிடிப்பின்படி உற்பத்திச்செலவு 40 சதவீதமாக குறைக்கப்பட்டிருக்கிறது.

உலகெங்கிலும் உள்ள கடல்கள், ஏரிகள், ஆறுகள் இவற்றிலெல்லாம் பாசிகள் அபரிமிதமாகக் கிடைப்பதால் மூலப்பொருள் தட்டுப்பாடு இருக்காது. புதிதாகக் கண்டுபிடிக்கப்பட்டுள்ள உற்பத்திமுறையின்படி, சுற்றுச்சூழலை மாசுபடுத்தும் கழிவுநீர் வெளியாவதில்லை. இந்த புதிய முறைக்கு “solid catalyst continuously flowing fixed-bed” method என்று பெயரிட்டுள்ளார்கள். மேலும் உற்பத்திக்குக் குறைந்த இடப்பரப்பே போதுமென்பதால் தொழிற்சாலையின் அளவும் சிறியதாக இருக்கும்.

உயிரி டீசல் தயாரிப்பில் தற்போது திரவ வினையூக்கி பயன்படுத்தப்படுகின்றது. புதிய கண்டுபிடிப்பின்படி திடநிலையிலான வினையூக்கி பயன்படுத்தப்படும். திடநிலையிலான வினையூக்கிகளை மீண்டும் மீண்டும் பயன்படுத்தமுடியும் என்பதும், உயிரி டீசல் தயாரிப்பினைத் தொடர்ச்சியாகச் செய்யமுடியும் என்பதும் கூடுதல் சிறப்பு. பழைய முறையில் உயிரி டீசல் உற்பத்தி செய்யும்போது திரவ வினையூக்கிகளை அமிலத்துடன் நடுநிலையாக்கல் வினைசெய்து பிரித்தெடுக்கவேண்டி இருந்தது. இதனால் உற்பத்தியை இடையிடையே நிறுத்த வேண்டி இருந்தது.

புதிய முறை தொடர்ச்சியான உற்பத்தி முறை. ஓர் ஏக்கரில் விளைந்த சோயா பீன்களில் இருந்து தயாரிக்கப்படும் பயோ டீசலைக்காட்டிலும் 300 முதல் 400 மடங்கு அதிகமான உற்பத்தியைப் புதிய முறையில் ஈட்ட முடியும் என்கிறார் இதுபற்றிய அறிக்கையை அளித்த முதன்மை ஆய்வாளர் டாக்டர் பென் வென்.

## பாசி எரிபொருளின் கூடுதல் நன்மைகள்
* முதல் இரண்டு தலைமுறை மாற்று எரிபொருள் போலன்றி, பாசிகளை வளர்க்க உணவு மற்றும் பயிர்களை வளர்க்க உதவாத நிலங்களைப் பயன்படுத்திக் கொள்ளலாம். 
* பாசிகள் வளரும்போது கார்பன் டை ஆக்சைடு நுகரப்படும் என்பதால் உலக வெப்பேற்றத்திற்கான காரணங்கள் குறையும். 
* பாசி எரிபொருளின் மூலக்கூறு அமைப்புகள் பெட்ரோலியத்தின் எரிபொருளினை ஒத்து இருக்கும் என்பதால் இந்தப் புதிய எரிபொருளைப் பயன்படுத்த வண்டிகளில் எந்த மாற்றமும் செய்ய வேண்டியிராது. 
* பெட்ரோல், டீசல், விமான எரிபொருள் என்று பலவகையான எரிபொருள்களையும் பாசிகளின் வழியே தயாரிக்க இயலும்.

பகுப்பு:வேதியியல்
பகுப்பு:பேண்தகுவியல்
பகுப்பு:பாசிகள்
நிலைத்த மேம்பாடு

'நிலைத்த மேம்பாடு' அல்லது 'நிலையான வளர்ச்சி' என்பது மனித தேவைகளுக்காக மூலப்பொருள் உபயோகிக்கும் பொழுது சூழ்நிலைக்கு தீங்கு விளைவிக்காமலும் மேலும் அடுத்தவரும் தலைமுறைகளுக்கு தேவையான மூலப்பொருள்களை பாதுகாப்பது ஆகும்.

நாற்பது வருடங்களுக்கு முன்னால் , பேண்தகைமை(SUSTAINABILITY) எனப்படுவது இயற்கை வளங்களோடு ஒத்த பொருளாதாரத்தைக் குறிக்க பயன்படுத்தப்பட்டது.1987 இல்  'நிலையான வளர்ச்சி' என்னும் சொல்  Brundtland ஆணைய அறிக்கையில் முதன் முதலாகப் பயன்படுத்தப்பட்டது.1992 இல் ரியோ டி ஜெனீரோ நகரத்தில் நடந்த புவி உச்சிமாநாட்டின் அறிக்கையான நிகழ்ச்சி 21, தகவல்,ஒருங்கிணைப்பு, பங்கேற்பு என்னும் மூன்று முக்கிய அம்சங்களை நிலையான வளர்ச்சிக்கு இன்றியமையாதவை என பிரகடனம் செய்தது. நிலையான வளர்ச்சியின் மூன்று தூண்களாக  இணைப்புகள் ,தலைமுறைக்கும் தொடரும் சமத்துவம் மற்றும் சுறுசுறுப்பான இயக்கு திறன் ஆகியவை விளங்குகின்றன.

பகுப்பு:பேண்தகுவியல்
மக்கள்தொகை வளர்ச்சி விகித அடிப்படையில் நாடுகளின் பட்டியல்

## ஐநா சபையின் பட்டியல்

## அமெரிக்க CIA ஆதார புத்தகத்தின் பட்டியல்

 
## References and notes

ஆதாரங்கள்: நடுவண் ஒற்று முகமை த வேர்ல்டு ஃபக்ட்புக் http://www.cia.gov/cia/publications/factbook/ ; US Census Bureau http://www.census.gov/cgi-bin/ipc/idbrank.pl

## இவற்றையும் பார்க்கவும்
*மக்கள்தொகை அடிப்படையில் நாடுகளின் பட்டியல்
*பரப்பளவு அடிப்படையில் நாடுகளின் பட்டியல்

பகுப்பு:நாடுகள் தொடர்பான பட்டியல்கள்
நகர்வுச் சுதந்திரம்

**நகர்வுச் சுதந்திரம்**, **ஓரிடத்திலிருந்து இன்னொரு இடம் செல்வதற்கான உரிமை**, **பயணம் செய்வதற்கான உரிமை** என்பன மனித உரிமைகளாகக் கருதப்பட்டுப் பல நாடுகளின் அரசமைப்புச் சட்டங்களிலும் கூட இடம் பெற்றுள்ளன. இது ஒரு நாட்டின் குடிமக்கள் அந்த நாட்டைவிட்டு வெளியேறுதல், எங்கே அனுமதிக்கப்படுகிறார்களோ அங்கு பயணம் செய்தல், உரிய ஆவணங்களுடன் எந்நேரமும் நாட்டுக்குத் திரும்பி வருதல் என்பவற்றுடன், குறித்த நாட்டுக்குள்ளேயே தாம் விரும்பிய எந்த இடத்துக்குச் செல்வதற்கும், வாழ்வதற்கும், அங்கே வேலை செய்வதற்குமான உரிமைகளைக் குறிக்கிறது. இது அடிப்படை மனித உரிமையாக சிலரால் கருதப்படும் ஒரு சுதந்திரம் ஆகும். நாடுகளுக்கிடையே பயணம் செய்வதற்கும் வசிப்பதற்குமான முழுமையான சுதந்திரம் பெரும்பான்மையானோருக்கு இல்லை. இத்தகைய சுதந்திரம் வேண்டும் என்று சில அமைப்புகள் வலியுறுத்தி வந்த போதிலும், அந்தக் கோரிக்கைக்கு ஒரு நாட்டினதும், பன்னாட்டு அமைப்புகளினதும் ஆதரவு இல்லை. வெவ்வேறு வாழ்தரம் உள்ள நாடுகள், கீழ் வாழ்தரம் உள்ள நாடுகளில் இருந்து குடிவரவை விரும்பவதில்லை. முழுமையான சுதந்திரம் இருந்தால், நிலையான நிர்வாகம் செய்வதும் கடினாமக இருக்கும் என்றும் கருதப்படுகிறது.

ஒரு குடிமை நாட்டுக்குள்ளேயே நகர்வதற்கு பெரும்பான்மை நாடுகளில் சுதந்திரம் உண்டு. எனினும் பல நாடுகளில் இச்சுதந்திரமும் இல்லை. குறிப்பாக சீனாவில் ஒரு கிராமத்தார் நகரத்துக்கு சுதந்திரமாக அனுமதி இன்று நகர முடியாது.

நகர்வு சுதந்திரம் என்பது ஒரு தனிப்பட்டவரின் இடத்துக்குள் செல்வதற்கான சுதந்திரம் என்று பொருள் படாது.

## இவற்றையும் பாக்க

## மேற்கோள்கள்

பகுப்பு:மனித உரிமைகள்
ஊடகச் சுதந்திரம்

**ஊடகச் சுதந்திரம்** என்பது ஊடகங்கள் மிரட்டலும் தணிக்கையும் இல்லாமல் தகவலை வெளியிடுவதற்கான சுதந்திரம் ஆகும். சட்டமன்றம், நிர்வாகம், நீதிமன்றம், ஊடகம் ஆகியவை மக்களாட்சியின் நான்கு தூண்களாக கருதப்பட்டுகின்றன. அதன் நீட்சியாக சுதந்திரம் ஊடகம் சமூகத்தின் முக்கிய அங்கமாக கருதப்படுகிறது.

right|200px
வெவ்வேறு நாடுகளில் ஊடகச் சுதந்திரம் வெவ்வேறு நிலைகளில் உள்ளது. நேர்டிக் நாடுகள், கனடா, ஐக்கிய அமெரிக்கா, ஜப்பான், ஆஸ்திரேலியா போன்ற நாடுகளில் ஊடகங்கள் மிகச் சுதந்திரமாக இயங்குகின்றன. சீனா, ஈரான், வட கொரியா, கியூபா, இலங்கை ஆகிய நாடுகளில் ஊடகங்கள் மிகவும் கட்டுப்படுத்தப்பட்டுள்ளன. இந்தியா ஒரளவு கட்டுப்பாடுகளைக் கொண்ட ஒரு இடைப்பட்ட நாடாக உள்ளது.

## இவற்றையும் பார்க்க
* இணையத் தணிக்கை

## மேற்கோள்கள்

பகுப்பு:மனித உரிமைகள்
பகுப்பு:ஊடகவியல்
இருகலப்பாசி

**இருகலப்பாசிகள்** (இலங்கை வழக்கு: **தயற்றம்**, ஆங்கிலம்: **Diatoms**) என்னும் சொல் இரண்டு எனப்பொருள் தரும் கிரேக்க மொழிச்சொற்களில் இருந்து உருவானது:: διά (dia, ட'யா) = "through" ("ஊடே")+ τέμνειν (temnein, டெம்னைன்) = "to cut" ("வெட்டு"), அதாவது "பாதியாய் பகுப்பது" ("cut in half" ) பாசிகளிலேயே மிகவும் தனித்தன்மை கொண்டவை. இவற்றின் அமைப்பு சலவைக் கட்டிகளை இட்டுவைக்கும் டப்பிக்களைப் போல, மேலே ஒரு கலமும் கீழே ஒரு கலமுமாக இருக்கும். இதன் கலங்கள் சிலிக்கா செல்களால் அமைந்தவை. ஒவ்வொறு சிற்றினமும் தங்களுக்கே உரிய பல்வேறு வேலைப்பாடுகள் மிகுந்த கல மேற்கூரையைக் கொண்டிருக்கும். இந்த வேலைப்பாடுகளே ஒரு சிற்றினத்திலிருந்து மற்றொன்றைக் கண்டுபிடிக்க வகைப்பாட்டியலில் உதவுகிறது.இருகலப் பாசிகளில் மட்டும் ஒரு லட்சத்துக்கும் மேற்பட்ட சிற்றினங்கள் உள்ளன.

இருகலப்பாசிகளின் இருப்பு அதனை சுற்றியுள்ள சுற்றுப்புறச்சூழலை பொருத்ததாகும். ஒவ்வொரு சிற்றினமும் தங்களுக்குரிய சூழ்நிலைக்கூறுகளுக்குள் (Ecological Niche) மட்டும் வாழும். இருகலப்பாசிகளின் இத்தகைய பண்புகள் இவற்றை மிகவும் சிறந்த உயிர் சுட்டிக்காட்டியாக (Bioindicator) உபயோகிக்க உதவுகின்றது. இருகல பாசிகளின் கல அமைப்பு சிலிகாவாலனது, அவை நைட்ரிக் அமிலத்தையும் எதிர்த்து நிற்க கூடியது. ஒவ்வொரு நீர் நிலையில் உள்ள இருகல பாசியின் வடிவமும் தனி தன்மை உடையது. அது மட்டுமின்றி ஒரே நீர் நிலையில் வெவ்வேறு கால நிலைகளில் வெவ்வேறு வடிவ இருகலப்பாசிகள் காணப்படும்.

## இந்தியாவில் இருகலப்பாசிகள் ஆராய்ச்சி
இந்தியாவில் பாசிகளை பற்றிய ஆராய்ச்சியை தொடங்கியவர் சென்னையை சேர்ந்த எம்.ஓ.பி. ஐயங்கார். இவர் இந்திய பாசியியல் துறையின் தந்தை எனப் போற்றப்படுபவர். இவர் அனைத்து வகையான பாசிகளைப் பற்றிய ஆராய்ச்சியை தொடங்கினாலும். "இருகலப் பாசிகள்" பற்றிய ஆராய்ச்சியை இவரது மாணவர்கள் தொடங்கி வைத்தனர். இவரை தொடர்ந்து டி.வி. தேசிகாச்சாரி, குசராத்தை சேர்ந்த எச்.பி. காந்தி, மகாராட்டிராவை சேர்ந்த பி.டி. சரோட் மற்றும் என். டி. காமத் என்பவர்கள் இந்தியாவில் காணப்படும் இருகலப் பாசிகளை பற்றிய ஆராய்ச்சியை தொடர்ந்தார்கள்.

## தடயவியலில் இருகலப்பாசிகள்
ஒருவர் நீரில் மூழ்கி இறக்கும் போது இருகலப் பாசிகள் நுரையீரலில் உள்ள காற்றுப் பைகள் வெடிப்பதன் மூலம் குருதி ஓட்டத்திற் கலந்து உடலின் பல்வேறு திசுக்களை அடைகின்றன. குறிப்பாக, என்பு மச்சையில் இவற்றின் இருப்பை தடயவியல் வல்லுநர்கள் பரிசோதிப்பர். ஒருவரை வேறு ஏதேனும் வழியிற் கொன்று விட்டு நீரிற் தூக்கிப் போட்டிருப்பின், அவரது எலும்பு மச்சையில் இருகலப்பாசி இருக்காது. ஏனென்றால் இருகலப்பாசி என்பு மச்சையை அடைய உயிருள்ள குருதி ஓட்டம் தேவை.

## மேற்கோள்களும் அடிக்குறிப்புகளும்


## மேற்கோள்கள்

பகுப்பு:பாசிகள்
பகுப்பு:நுண்ணுயிர்கள்
பகுப்பு:மிதவைவாழிகள்
நாடுகளின் கடந்த கால மற்றும் வருங்கால மக்கள்தொகை மதிப்பீட்டு பட்டியல்

## நாடுகளின் வரலாற்று மக்கள்தொகை 1950 முதல்  1980 வரை

### கண்டங்களின் மக்கள்தொகை

## நாடுகளின் கடந்த கால மற்றும் வருங்கால(மதிப்பீடு) மக்கள்தொகை 1980 முதல்  2015 வரை

### கண்டங்களின் மக்கள்தொகை

## நாடுகளின் வருங்கால(மதிப்பீடு) மக்கள்தொகை 2020முதல்  2050 வரை

### கண்டங்களின் மக்கள்தொகை

## ஆதாரங்கள்

#ஆதாரங்கள்: நடுவண் ஒற்று முகமை த வேர்ல்டு ஃபக்ட்புக் http://www.cia.gov/cia/publications/factbook/ ; US Census Bureau http://www.census.gov/cgi-bin/ipc/idbrank.pl
#http://www.census.gov/ipc/www/idb/ranks.html

## வெளியிணைப்புகள்
* City population provides demographic data *not* only for cities, but also for countries (and their primary administrative divisions), usually going back up to the year 1980.
* GeoHive page  with historic, current and future population (by country), also based on the United States Census Bureau International Data Base (including the 18 June 2008 release notes updates, although not the 15 December 2008 ones yet).
* Population statistics  has a collection of demographic statistics from every country and territory, some of them even going some *centuries* into the past.
* Statoids gives historical and present day census data about countries and territories, and figures for their first level (and even second level) admministrative divisions.
* World gazetteer includes present-day national population projections, going back to the 1990s in some cases.

## இவற்றையும் பார்க்கவும்
*மக்கள்தொகை அடிப்படையில் நாடுகளின் பட்டியல்
*பரப்பளவு அடிப்படையில் நாடுகளின் பட்டியல்

பகுப்பு:நாடுகள் தொடர்பான பட்டியல்கள்
21 ஆம் நூற்றாண்டுக் கோபுரம்

**21 ஆம் நூற்றாண்டுக் கோபுரம்** ஐக்கிய அரபு அமீரகத்தின் துபாயில் உள்ள ஷேக் சயத் வீதியில் அமைந்துள்ள 55 மாடிகளைக் கொண்ட ஒரு கட்டிடம் ஆகும். 269&nbsp;m&nbsp;(883&nbsp;ft) உயரம் கொண்ட இக் கட்டிடம் உலகின் மூன்றாவது உயரமான வதிவிடக் கட்டிடம் ஆகும்.

இது 2003 ஆம் ஆண்டில் கட்டி முடிக்கப்பட்டபோது உலகின் மிக உயர்ந்த வதிவிடக் கட்டிடமாக இது இருந்தது. பின்னர், ஆஸ்திரேலியாவில், மெல்பர்ன் நகரில், யுரேக்கா கோபுரமும், அதே நாட்டின் குயீன்ஸ்லாந்தில் உள்ள கோல்ட் கோஸ்ட் என்னுமிடத்தில் கியூ 1 கோபுரமும் கட்டி முடிக்கப்பட்டபோது இது மூன்றாம் இடத்துக்குத் தள்ளப்பட்டது.

எமிரேட்ஸ் விமான நிறுவன ஊழியர்களுக்கான தங்குமிடமாக விளங்கும் இக்கட்டிடத்தில் கடைசி மாடியில் ஒரு உடற்பயிற்சிக் கூடமும், கூரையில் ஒரு நீச்சல் குளமும் அமைந்துள்ளது. இந்த வானளாவியில் 7 உயர்த்திகள் உள்ளன.

இதிலுள்ள படுக்கை அறைகள் ஒவ்வொன்றும் பெரிய கண்ணாடிச் சாளரங்களைக் கொண்டுள்ளன. இவை ஷேக் சயத் வீதியையோ அரபிக் கடலையோ பார்க்கக் கூடிய வகையில் அமைந்துள்ளன.

## கட்டுமானம்
டபிள்யூ. எஸ்.அட்கின்ஸ் நிறுவனம் இதன் கட்டிடக்கலை மற்றும் பொறியியல் வடிவமைப்புக்களை உருவாக்கியது.

## இவற்றையும் பார்க்கவும்
*துபாயில் உள்ள மிக உயரமான கட்டிடங்கள்

## மேற்கோள்கள்

## வெளியிணைப்புகள்
*PERI GmbH - Core, Slabs and Facade in a 3-Day Cycle 
*SkyscraperPage.com
*Emporis
*Skyscraper city

பகுப்பு:ஐக்கிய அரபு அமீரகத்தில் உள்ள வானளாவிகள்
பகுப்பு:துபாய்
கூடல் சுதந்திரம்

**கூடல் சுதந்திரம்** என்பது பிற மனிதர்களுடன் கூட, கூடி கருத்து வெளிப்படுத்த, பரப்ப, செயற்படுவதற்கான சுதந்திரம் ஆகும்.  இது ஒரு அடிப்படை மனித  உரிமையாக, அரசியல் சுதந்திரமாக, குடியுரிமையாக கருதப்படுகிறது.  கூடல் சுந்தந்திம், வன்முறையற்ற எதிர்ப்புப் போராட்ட உரிமையுடன் சேர்த்து பாக்கப்படுவதுண்டு.

பகுப்பு:மனித உரிமைகள்
எமிரேட்ஸ் கிரவுன்

**எமிரேட்ஸ் கிரவுன்** ஐக்கிய அரபு அமீரகத்தின் அமீரகங்களில் ஒன்றான துபாயில் உள்ள 63 மாடிகளைக் கொண்ட வதிவிடக் கோபுரம் ஆகும். இதன் உயரம் 296&nbsp;மீ (971&nbsp;அடி). இதன் கட்டுமான வேலைகள் 2005 இல் தொடங்கி 2008 இல் நிறைவெய்தின. இது, துபாயில் உள்ள கட்டிடங்களில் 6 ஆவது உயரமான கட்டிடமும், உலகில் 45 ஆவது உயரமான கட்டிடமும் ஆகும். 

## இவற்றையும் பார்க்கவும்
* துபாயிலுள்ள மிக உயர்ந்த கட்டிடங்கள்

## வெளியிணைப்புகள்
*Emirates Crown on Emporis.com
*Emirates Crown on SkyscraperPage.com

பகுப்பு:துபாய்
அல் காசிம் கோபுரங்கள்

**அல் காசிம் கோபுரங்கள்** ஒவ்வொன்றும் 53 மாடிகளைக் கொண்ட இரண்டு கட்டிடங்களைக் கொண்ட தொகுதி ஆகும். இது ஐக்கிய அரபு அமீரகத்தின் துபாயில் உள்ள சேக் சயத் வீதியில் அமைந்துள்ளது. நியூ யார்க் நகரில் உள்ள கிறிஸ்லர் கட்டிடத்தின் தோற்றத்தை ஒத்தவாறு வடிவமைக்கப்பட்டுள்ள இக் கோபுரங்கள் ஒவ்வொன்றும்  உயரமானவை. நவம்பர் 2007 இல் அவற்றின் முழு உயரத்தை எட்டிய இக் கட்டிடங்கள் 2008 ஆம் ஆண்டின் தொடக்கத்தில் கட்டி முடிக்கப்பட்டன.

## குறிப்புகள்

## இவற்றையும் பார்க்கவும்
* துபாயில் உள்ள உயரமான கட்டிடங்கள்

## வெளியிணைப்புகள்
* அல் காசிம் கோபுரங்கள்  எம்போரிஸ் இணைய தளத்தில் 

பகுப்பு:ஐக்கிய அரபு அமீரகம்
பகுப்பு:வானளாவிகள்
த ஹார்பர் விடுதியும் வதிவிடமும்

**த ஹாபர் விடுதியும் வதிவிடமும்** என்பது 256 மீட்டர்கள் (840 அடி) உயரமும் 59 தளங்களையும் கொண்ட ஒரு கட்டிடம் ஆகும். இது 2007 ஆம் ஆண்டில் கட்டி முடிக்கப்பட்டது. வதிவிடங்களையும் விடுதியையும் கொண்ட இக் கட்டிடம் ஐக்கிய அரபு அமீரகத்தின் துபாயில், துபாய் மரீனா என்னும் பகுதியில் அமைந்துள்ளது. இக் கட்டிடத்தில் 261 வதிவிட அலகுகள் உள்ளன. இவற்றுள், 24 பெரிய தனி அறைகளும், 6 ஒரு படுக்கையறை கொண்ட அலகுகளும், 170 இரண்டு படுக்கையறை அலகுகளும், 55 மூன்று படுக்கையறை அலகுகளும் அடங்கும். இது, எமிரேட்ஸ் ஹொட்டேல்ஸ் அண்ட் ரெசிடென்ஸ் நிறுவனத்தின் இரண்டாவது தொகுதி. 
 

2007 நவம்பர் முதலாம் தேதி திறக்கப்பட்ட போது இது, எமிரேட்ஸ் மரீனா ஹொட்டேல் அண்ட் ரெசிடென்ஸ் என அழைக்கப்பட்டது. துபாய் மரீனா பகுதியில் பல கட்டிடங்களின் பெயர்களில் "மரீனா" என்னும் சொல் இருந்ததால் அப் பெயர் மாற்றப்பட்டது. To prevent confusion from their constumers, and to keep the nautical theme, the words "Emirates Marina" were changed to "The Harbour."

## குறிப்புகள்

## இவற்றையும் பார்க்கவும்
* துபாயில் உள்ள உயரமான கட்டிடங்கள்

## வெளியிணைப்புகள்
*த ஹாபர் விடுதியும் வதிவிடமும் Official Site

பகுப்பு:ஐக்கிய அரபு அமீரகம்
பகுப்பு:வானளாவிகள்
தி அட்ரஸ் டவுன்ட்டவுன் பூர்ஜ் துபாய்

முன்னர் "பூர்ஜ் துபாய் லேக் ஹொட்டேல் அண்ட் சேர்விஸ்ட் அப்பார்ட்மெண்ட்ஸ்" என்னும் பெயரில் அழைக்கப்பட்ட **தி அட்ரஸ் டவுன்ட்டவுன் பூர்ஜ் துபாய்** (), ஐக்கிய அரபு அமீரகத்தின் துபாய் அமீரகத்தில் உள்ள ஒரு வானளாவி ஆகும். இது துபாய் மால் என்னும் வணிகத் தொகுதி, பழைய நகர், பூர்ஜ் துபாய் ஏரி ஆகியவற்றுக்கு அருகில் அமைந்துள்ளது.  303 மீட்டர் உயரத்துடன் கூடிய இக் கட்டிடத்தில் 63 தளங்கள் உள்ளன. இக் கோபுரம், பூர்ஜ் துபாய் என்னும் உலகின் உயரமான கட்டிடத்தை உள்ளடக்கிய, பூர்ஜ் துபாய் வணிகப்பகுதி பெருந் திட்டத்தின் ஒரு பகுதியாகும்.  2008 ஏப்ரலில் முழு உயரத்தை அடைந்த இக் கட்டிடம் துபாயின் ஆறாவது உயரமான கட்டிடமும், உலக அளவில் 36 ஆவது உயரமான கட்டிடமும் ஆகும். இது செப்டெம்பர் 2008 இல் கட்டி முடிக்கப்பட்டது.

## குறிப்புகள்

## இவற்றையும் பார்க்கவும்

* துபாயிலுள்ள உயரமான கட்டிடங்கள்
* பூர்ஜ் துபாய்

## வெளியிணைப்புகள்
* உலகின் மிகமிக உயரமான கட்டிடம்-"பேர்ஜ் டுபாய்"
* The Address Downtown Burj Dubai website
* Burj Dubai Lake Hotel renders, sketches, construction photos
* SkyscraperPage.com forum

## கட்டுமானப் படங்கள்

|2 பெப்ரவரி 2007
|4 ஜூலை 2007
|10 டிசம்பர் 2007


பகுப்பு:ஐக்கிய அரபு அமீரகம்
பகுப்பு:வானளாவிகள்
ஆல்பிரட் ரோசன்பெர்க்

**ஆல்பிரட் எர்ன்ஸ்ட் ரோசன்பெர்க்** ( ), (ஜனவரி 12, 1893 – அக்டோபர் 16, 1946), பால்டிக் ஜெர்மானியக் கோட்பாட்டாளரும் ஜெர்மன் நாசிக் கட்சியின் கொள்கை வகுப்பாளர்களில் ஒருவருமாவார்.

## கல்வி
இவர் கட்டிடக்கலையை ரஷ்யாவிலிருந்த (தற்போது எசுத்தோனியாவிலுள்ள) *ரிகா தொழிற்கல்வி* நிலையத்திலும், பொறியியலை *[[மாஸ்கோ]] உயர் தொழில்நுட்பப் பள்ளி*யிலும் பயின்றார். அதே பள்ளியில் 1917 ஆம் ஆண்டில் முனைவர் பட்டமும் பெற்றார். ரஷ்யப்புரட்சி நடைபெற்றுக்கொண்டிருந்த அவ்வேளையில் இவர் ரஷ்யப்புரட்சி எதிர்ப்பாளர்களுக்கு ஆதரவளித்தார்.

## அரசியல்
*டீட்ரிக் எக்கார்ட்* என்னும் தேசிய ஜெர்மன் தொழிலாளர் கட்சித் தலைவர் இவரை இட்லரிடம் அறிமுகம் செய்தார். அது முதல் நாசி அரசாங்கத்தின் செயல் வடிவங்களை உருவாக்குவதில் பெரும்பங்காற்றினார். இனவெறிக்கொள்கை, யூதப்பகைமை, வெர்செய்ல் ஒப்பந்தங்களை மீறுதல் போன்ற செயல்களில் இவருடைய தாக்கம் அதிகமிருந்தது. கிருத்துவத்தை வெறுத்த ரோசன்பெர்க், கிருத்துவத்தை நடைமுறைக்குகந்த சமயமாக *(Positive Christianity)* மாற்ற முனைந்தார்.

## இறப்பு
இவருக்கு இரண்டாம் உலகப்போருக்குப்பின் அமைக்கப்பட்ட நியூரம்பெர்க் விசாரணை ஆணையத்தினால் போர் விதிமீறல் மற்றும் மானுடத்துக்கு எதிரான குற்றங்களுக்காக தூக்குத்தண்டனை விதிக்கப்பட்டது. இவர் அக்டோபர் 16, 1946 இல் தூக்கிலிடப்பட்டுக் கொல்லப்பட்டார்.

## மேற்கோள்கள்

பகுப்பு:நாசி தலைவர்கள்
பகுப்பு:1893 பிறப்புகள்
பகுப்பு:1946 இறப்புகள்
பகுப்பு:செருமானியக் கட்டிடக் கலைஞர்கள்
பார்க் பிளேஸ் (துபாய்)

**பார்க் பிளேஸ்**, ஐக்கிய அரபு அமீரகத்தின், துபாய் அமீரகத்தில் உள்ள ஷேக் சயத் வீதியில் அமைந்திருக்கும், கலப்புப் பயன்பாட்டுக் கட்டிடம் ஆகும். இது 56 மாடிகளைக் கொண்டது. இக் கட்டிடம் 234.1&nbsp;மீ (768&nbsp;அடி) உயரமானது. 2007 ஆம் ஆண்டில் கட்டி முடிக்கப்பட்ட இக் கட்டிடம் தற்போது (2009) துபாயின் 10 ஆவது உயரமான கட்டிடம் ஆகும்.

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
* எம்போரிஸ்
* ஸ்கைஸ்கிரேப்பர்பேஜ்

பகுப்பு:ஐக்கிய அரபு அமீரகம்
பகுப்பு:வனளாவிகள்
அல் ஃபத்தான் மரைன் கோபுரங்கள்

**அல் ஃபத்தான் மரைன் கோபுரங்கள்**, ஐக்கிய அரபு அமீரகத்தின், துபாய் அமீரகத்திலுள்ள துபாய் மரீனா பகுதியில் அமைந்துள்ள ஒரு கட்டிடத் தொகுதியாகும். இத் தொகுதி அல் ஃபத்தான் கோபுரம், ஒயாசிஸ் கடற்கரைக் கோபுரம் என்னும் இரட்டைக் கோபுரங்களைக் கொண்டுள்ளது. இரண்டு கோபுரங்களும் அதிகார அடிப்படையிலான 245&nbsp;மீ (804&nbsp;அடி) உயரத்தையும், கூரை வரை 230&nbsp;மீ (755&nbsp;அடி) உயரத்தையும் கொண்டுள்ள இவ்விரு கோபுரங்களும் துபாயின் ஏழாவது உயரமான கட்டிடங்களாக விளங்குகின்றன. இவை 2006 ஆம் ஆண்டில் கட்டி முடிக்கப்படன.

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*எம்போரிஸ் 
*http://dwellingsdubai.com/ 

பகுப்பு:ஐக்கிய அரபு அமீரகம்
பகுப்பு:வானளாவிகள்
த டவர் (துபாய்)

**த டவர்** ஐக்கிய அரபு அமீரகத்தின் துபாய் அமீரகத்தில் உள்ள ஷேக் சயத் வீதியில் அமைந்துள்ளது. 243 மீட்ட உயரம் கொண்ட இக்கட்டிடம் 54 மாடிகளைக் கொண்டது. பிரமிட் வடிவ உச்சியுடன் அமைந்துள்ள இக் கட்டிடம் 2002 ஆம் ஆண்டில் கட்டி முடிக்கப்பட்டது. பெயர்பெற்ற எமிரேட்ஸ் கோபுரங்கள் இதற்கு அண்மையில் அமைந்துள்ளன. 
## இவற்றையும் பார்க்கவும்
*துபாயின் உயரமான கட்டிடங்கள்

## வெளியிணைப்புகள்
* எம்போரிஸ்

பகுப்பு:ஐக்கிய அரபு அமீரகம்
பகுப்பு:வானளாவிகள்
மரீனா டெரஸ்

**மரீனா டெரஸ்** என்பது, ஐக்கிய அரபு அமீரகத்தின் துபாய் அமீரகத்தில் உள்ள ஒரு 38 மாடிக் கட்டிடம் ஆகும். 183&nbsp;மீ (600&nbsp;அடி) உயரம் கொண்ட இக் கட்டிடம் 2006 ஆம் ஆண்டில் கட்டி முடிக்கப்பட்டது. ஐக்கிய அரபு அமீரகத்தின் முன்னணி நிறுவனமான "இமார்" இதனைக் கட்டுவித்தது. கனடாவைச் சேர்ந்த, எச்.ஓ.கே கனடா என்னும் கட்டிடக்கலை நிறுவனம் இதனை வடிவமைத்தது. 

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிணைப்புகள்
*எம்போரிஸ்

பகுப்பு:ஐக்கிய அரபு அமீரகம்
பகுப்பு:வானளாவிகள்
மக் 214 கோபுரம்

**மக் 214 கோபுரம்** ஐக்கிய அரபு அமீரகத்தின், துபாய் அமீரகத்தில் உள்ள ஜுமேரா லேக் டவர்ஸ் பகுதியில் அமைந்துள்ள ஒரி 40 மாடிக் கட்டிடம் ஆகும். இதன் உயரம் 155&nbsp;மீ (509&nbsp;அடி). இக் கோபுரம் 2007 ஆம் ஆண்டில் கட்டி முடிக்கப்பட்டது.

## இவற்றையும் பார்க்கவும்
* துபாயின் உயரமான கட்டிடங்கள்

## வெளியிMஐப்புகள்
*மக் 214 கோபுரம்  மக்கின் இணையத் தளத்தில்
*மக் 214 கோபுரம் எம்போரிஸ் தளத்தில்
*மக் 214 கோபுரம் ஸ்கைஸ்கிரேப்பர்பேஜ் தளத்தில்

பகுப்பு:ஐக்கிய அரபு அமீரகம்
பகுப்பு:வானளாவிகள்
ரெய்க்ஸ் பியூரர் எஸ் எஸ்

thumb|right|ரைக்ஸ்ஃபியூரர் எஸ்எஸ் வாகனக் கொடி
**ரைக்ஸ்ஃபியூரர் எஸ் எஸ்** () சிறப்பு பதவியாக ஜெர்மனியில் 1925 லிருந்து 1945 வரையுள்ள இடைப்பட்டக் காலத்தில் சுத்ஸ்டாஃபல் (எஸ் எஸ்-SS) படைப்பிரிவினரின் அதிகபட்ச அதிகாரம் கொண்டப் பதவியாக பயன்படுத்தப்பட்டது. 1926 இல் *பெர்ச்டோல்ட்* என்பவரால் இப்பதவி அறிமுகப்படுத்தப்பட்டது. அதன் பின் 1929 முதல் ஹைன்ரிச் இம்லர் இப்பதவியை வகித்தார். *எஸ் எஸ்* அமைப்பின் தலைமைத் தளபதி நிலையைக் குறிக்கும் இச்சொல் சாதாரணமாக 1934 வரை அழைக்கப்பட்டு வந்த்து. ஹைன்ரிச் இம்லர் ஸ்ட்ரோமப்டேலுங் ( எஸ் ஏ-SA) அமைப்பினருக்கும் அதன் தலைவர் *எர்னஸ்ட் ரோம்* என்பவருக்கும் எதிராக நிகழ்த்திய நீள் கத்திகளுடைய இரவு (*Night of the Long Knives*) என்ற நிகழ்வுக்குப் பின்னர் இப்பதவி ஜெர்மன் இராணுவ உயர் தளபதியின் பதவி (ஜெனரல் பீல்டு மார்ஷல்) அளவுக்கு முக்கியத்துவம் வாய்ந்த பதவியாக கருதப்பட்டது. ஒரே காலத்தில் எவரும் *ரைக்ஸ்ஃபியூரர்* மற்றும் *எஸ் எஸ்* தலைமை என்ற இரு பதவிகளையும் வைத்திருந்ததில்லை இதை நிருபித்தவர் இம்லர் மட்டுமே. 

## பதவி வகித்தவர்கள்
1925 முதல் 1945 வரையள்ள *20* வருட காலங்களில் இப்பதவியை *5* பேர் வகித்தனர் அதில் *இருவர்* மட்டுமே எஸ் எஸ் அமைப்பிலிருந்து வந்தவர்கள் அதில் *ஒருவர்* ஹைன்ரிச் இம்லர் (1929-1945). கடைசியாக பதவி வகித்தவர் *கார்ல் ஹன்க* (1945) இவர் இரஷ்யப் படையினரால் போரில் கொல்லப்பட்டார்.
 
* ஜூலியஸ் ஷ்ரெக் (1925–1926)
* ஜோசப் பெர்க்டோல்ட் (1926–1927)
* எர்ஹார்ட் ஹைடன் (1927–1929)
* ஹைன்ரிச் ஹிம்லர் (1929–1945)
* கார்ல் ஹன்க (1945)

## குறிப்புகள்

## சான்றுகள்
* 
* 
* 
* Windrow, Martin (1982). *The Waffen-SS*, Osprey Publishing Ltd., 

பகுப்பு:நாசி செருமனியின் படை
சம்பந்தபுரம்

**சம்பந்தபுரம்** (*Sambandhapuram*) என்பது தமிழ் நாட்டில் துய்யம்பூந்துறை ஊராட்சிக்கு உட்பட்ட பகுதியில் உள்ள ஒரு பசுமை நிறைந்த அழகிய ஊர்.இங்கு மக்கள் அனைவரும் ஒற்றுமையுடனும் பாசத்துடனும் வாழ்ந்து வருகின்றனர்.

இங்கு வேளாண்மை முக்கியத் தொழில் ஆகும். இவ்வூர் கீழ்பவானி அணை பாசனத்திட்டத்தின் மூலம் நீர் பாசன வசதி பெறுகிறது. இவ்வூர் ஈரோட்டில் இருந்து தெற்கே 15 கி.மீ. தொலைவில் (*ஈரோடு பழனி நேர்வழி நெடுஞ்சாலை*) அவல்பூந்துறைக்கு மேற்கே 1 கி.மீ. தொலைவில் உள்ளது. இதன் அருகே அவல்பூந்துறை ஒழுங்குமுறை விற்பனைகூடம் அமைந்து உள்ளது. இது கொப்பரை தேங்காய் விற்பனைக்கு தமிழக அளவில் பெயர் பெற்ற சந்தைக்கூடம் ஆகும்.

சம்பந்தபுரம் அஞ்சல் ஈரோடு மாவட்டம், அவல்பூந்துறை வழி, துய்யம்பூந்துறை அஞ்சல் நிலையம் வழி வருகின்றது. இவ்வூரின் அஞ்சல் குறியீட்டு எண் 638115. தொலைபேசி குறியீடு 0424.

*மாவட்டம் : ஈரோடு
*சட்டமன்றத் தொகுதி: மொடக்குறிச்சி.
*நாடாளுமன்றத் தொகுதி: ஈரோடு

## வெளி இணைப்புகள்
* விக்கிமேப்பியாவில் சம்பந்தபுரம் வரைபடம்

பகுப்பு:ஈரோடு மாவட்டத்திலுள்ள ஊர்களும் நகரங்களும்